Tööstus- ja digitootedisaini eriala tagab laia tööturu perspektiivi. Tänapäeva tootedisainer võib leida tööd näiteks tööstus-, teenuse- või digidisaini valdkondades, millest viimased kaks on jõudsalt arenevad sektorid.
Peale tööle asumise on võimalik end täiendada ka magistriõppe programmides nii Eestis kui välismaal. EKA õppekavadest võib hetkel esile tuua Tootedisaini ja Interaktsioonidisaini (ENG) magistri õppekavad.
Tööstusdisain
Tööstusdisaini eriala lõpetajad leiavad tööd näiteks mööblidisaineri, tööstusdisaineri, pakendidisaineri, visualiseerija (3D), modelleerija (3D), disaineri-ettevõtja, keskkonnadisaineri ja disainijuhina.
Digitootedisain
Digitootedisaini eriala lõpetajad leiavad tööd muu hulgas digitootedisaineri, kasutajakogemuse (UX) disaineri, kasutajaliidese (UI) disaineri, veebidisaineri, kasutajauuringute spetsialisti, teenusedisaineri ja ettevõtjana. Meie vilistlased töötavad näiteks ettevõtetes Pipedrive, Veriff, Cleveron, Elisa, Milrem Robotics ja Trinidad Wiseman.